Lábon szúrta unokáját egy borsodi nagyapa – a gyerek majdnem elvérzett
Majdnem megölte unokáját egy férfi Borsodban. Lábon szúrta a fiút, aki rengeteg vért vesztett. A nagynénikéje szorította el a sebet, amíg a mentõsök megérkeztek.
A férfi feleségével és tizennyolc évesnél is fiatalabb unokájával élt együtt egy Borsod megyei kisközségben. A fiú és a férfi között többször voltak viták.

2018 októberében aztán a nagyapa részegen ment el otthonról. Dél körül érkezett haza, és ismét összeveszett unokájával, aki a veszekedésnek azzal vetett véget, hogy otthagyta, és bement a ház egyik szobájába.

Az idõsebb férfi azonban utánament, és egy tizenhét centis késsel

a háttal álló fiút a jobb combján, a térdhajlathoz közel megszúrta. A szúrás után úgy megijedt, hogy kiszaladt a házból,

a kést pedig a kertben eldobta.

A megszúrt unoka segítségért kiabált, és a házban éppen vendégségben lévõ nagynénjétõl azt kérte, hogy hívjon mentõt, mert elvérzik.

A nõ a mentõk kiérkezéséig egy derékszíjjal és a szobában talált rongyokkal szorította le a fiú sebét.
A fiú sérülései nagyon komolyak voltak, a kés több nagyeret is eltalált. Ennek ellenére a nagyapa valószínûleg nem kerül börtönbe, az ügyészség felfüggesztett börtönt kért ellene.
krimi unoka szurkálás nagyapa